Diari Oficial de la Generalitat Valenciana


Sumari del DOGV 4676, del 23-01-2004 (2004/241)

Informació pública de les bases per a la provisió de huit places de policia local, categoria d'agent, i de dues places d'oficial de policia local, del cos de policia local.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4676

Data del DOGV
:   23-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/241


Data del document
:   25-11-2003

Organisme emissor
:   Ajuntament de Dénia

Tipus de document
:   Convocatòria

Descriptors 

:   * Dénia
    * concurs administratiu
    * administració local
    * policia

Informació pública de les bases per a la provisió de huit places de policia local, categoria d'agent, i de dues places d'oficial de policia local, del cos de policia local. [2004/M241]
  
L'Ajuntament de Dénia convoca proves selectives per a cobrir les places següents, vacants en la plantilla de funcionaris d'esta corporació i incloses en l'oferta d'ocupació pública de l'any 2003. Esta convocatòria es regirà per les bases aprovades per la Comissió de Govern en sessió de 5 de novembre de 2003, i que seguidament es transcriuen.
  
Relació de places convocades
  
Núm. Nombre
  
orde places Torn Denominació
  
1 6 Lliure Agent policia local
  
2 2 Mobilitat Agent policia local
  
3 2 Promoció interna Oficial policia local
  
Bases per a la provisió de huit places de policia local del cos de policia local, categoria d'agent, vacants en la plantilla de l'Ajuntament de Dénia
  
Bases de la convocatòria per a proveir en propietat huit places de policia local, escala bàsica, categoria d'agent, de conformitat amb el que disposa la Llei 7/1985, de 2 d'abril; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2617/1985, de 9 de desembre; Llei 6/1999, de 19 d'abril, de la Generalitat Valenciana; Decret 88/2001, de 24 d'abril, del Govern Valencià, Orde d'1 de juny de 2001 i la resta de normes d'aplicació.
  
Primera. Objecte de la convocatòria
  
L'objecte d'esta convocatòria és la provisió en propietat, de huit places d'agent de la policia local, més les vacants que es puguen produir fins a la finalització del procés selectiu, escala d'administració especial, subescala serveis especials, classe policia local i els seus auxiliars, enquadrades en l'escala bàsica, corresponent al nivell C de titulació. De les places convocades seran proveïdes per mitjà d'oposició per torn lliure sis places, i les altres dos places per mitjà de concurs de mèrits per torn de mobilitat d'acord amb l'annex I del Decret 88/2001, de 24 d'abril, del Govern Valencià. Si les places oferides a torn de mobilitat no foren cobertes per este procediment de selecció, incrementaran les que hagen de ser proveïdes per oposició lliure.
  
Segona. Condicions dels aspirants
  
Per a ser admesos a la realització de les proves selectives, els aspirants han de reunir els requisits següents en la data en què acabe el termini de presentació d'instàncies:
  
Per als aspirants que accedisquen per torn lliure:
  
a) Tindre nacionalitat espanyola.
  
b) Estar en possessió del títol de Batxiller Superior o equivalent o complides les condicions per a obtindre'l en la data que finalitze el termini de presentació d'instàncies.
  
c) No cap malaltia ni defecte físic que impedisca l'acompliment de les funcions d'acord amb els quadres d'exclusions mèdiques que s'arrepleguen en l'annex d'estes bases, i tindre una estatura d'1,65 metres els hòmens i 1,60 metres les dones.
  
d) Haver complit 18 anys, sense excedir l'edat de 30. A efectes de l'edat màxima, es compensarà el límit amb els servicis realitzats anteriorment a l'administració local com a policia local o auxiliar de policia local.
  
e) No haver sigut separat per mitjà d'expedient disciplinari del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos que habiliten per a la conducció de vehicles de les classes B i que permeta la conducció de motocicletes amb unes característiques de potència que no sobrepassen els 25 Kw o una relació potència/pes no superior a 0,16 KW/Kg.
  
Per a participar en els concurs de mobilitat s'hauran de reunir els següents requisits referits a dia en què finalitze el termini d'admissió de sol·licituds:
  
a) Ser funcionari de carrera de la categoria que es convoca, integrat en la subescala de servicis especials, classe policia local i els seus auxiliars, de qualsevol municipi de la Comunitat Valenciana.
  
b) Haver estat, almenys, dos anys com a funcionari de carrera en el lloc de treball des del qual es concursa.
  
c) No faltar menys de cinc anys per a passar a la situació de segona activitat.
  
d) No patir cap malaltia ni defecte físic que impedisca l'exercici normal de les funcions pròpies de la seua escala i categoria, d'acord amb el barem d'exclusions mèdiques que es determine.
  
e) No trobar-se suspés, ni inhabilitat en ferm, per a l'exercici de funcions públiques. De produir-se la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de dit aspirant.
  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergència.
  
g) Qualsevol altre requisit que s'establisca per a la mobilitat dels funcionaris de la policia local.
  
Tercera. Presentació d'instàncies i documentació annexa
  
3.1. Les instàncies per a prendre part en esta convocatòria s'han de dirigir a l'alcaldessa presidenta d'este Ajuntament. Es podrà utilitzar la instància model que facilitarà l'oficina d'informació municipal. Les instàncies, cal presentar-les en el Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir del següent a la publicació de l'extracte d'esta convocatòria en el Boletín Oficial del Estado.
  
En les instàncies per a prendre part en esta convocatòria els aspirants han de manifestar que reunixen tots i cada un dels requisits exigits en estes bases i que es comprometen a fer el jurament preceptiu o promesa. Cal indicar a més, si concorren per torn lliure o concurs de mèrits per mobilitat.
  
3.2. Cal acompanyar les instàncies de:
  
a) Justificant d'haver ingressat en la caixa municipal, per mitjà d'ingrés bancari o resguard d'abonament, si és procedent, per gir postal o telegràfic, els drets d'examen, que es fixen en 11,50 euros. Els esmentats drets d'examen només seran tornats als que no siguen admesos al procediment selectiu, per falta d'algun dels requisits exigits per a prendre-hi part. No s'exigiran drets d'examen en el cas de participar en el concurs de mèrits per a mobilitat.
  
b) S'ha de presentar la documentació acreditativa dels mèrits al·legats per l'aspirant, per mitjà d'original o còpia compulsada. Esta documentació ha d'acompanyar-se de la instància de sol·licitud d'admissió a l'oposició o al concurs de mobilitat en sobre tancat que pot ser lacrat. No es tindrà en compte cap mèrit que no s'acredite en eixe moment. La documentació es tornarà als concursants del torn de mobilitat si no s'efectuara esta, i als de promoció interna que no resulten seleccionats una vegada siga ferma la resolució del concurs oposició.
  
Als aspirants, se'ls proporcionarà per l'ajuntament convocant els temes sobre matèries específiques grup V, i aquelles relacionades amb les funcions atribuïdes al lloc i amb l'entorn sociolocal previstes en l'article6.2 del Decret 88/2001, de 24 d'abril, si és procedent.
  
Quarta. Admissió d'aspirants
  
Per a ser admesos a les proves selectives, és prou que els aspirants manifesten en les instàncies que reunixen totes i cada una de les condicions exigides en estes bases fins la data de finalització del termini de presentació d'instàncies, i que hagen abonat els drets d'examen.
  
Acabat el termini de presentació d'instàncies, per mitjà de resolució d'Alcaldia, s'aprovarà la llista d'aspirants admesos i exclosos tant per al torn lliure com per al de mobilitat. Esta resolució es publicarà en el Butlletí Oficial de la Província d'Alacant, el Diari Oficial de la Generalitat Valenciana i al tauler d'anuncis de l'Ajuntament, es concedirà un termini de 10 dies per a esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de la persona interessada. Transcorregut el termini, sense que es formule reclamació, s'entendran definitives les llistes, i per l'Alcaldia es resoldran les reclamacions presentades.
  
En la resolució per la qual s'aproven les llistes, es determinarà el lloc, data i hora de la celebració de la fase de concurs, i del primer exercici de l'oposició.
  
Cinquena. Tribunal qualificador
  
El tribunal que jutge les proves dels concursos de mèrits, del torn de mobilitat serà el mateix que intervinga en el procés de selecció del torn lliure.
  
La composició mínima dels tribunals qualificadors ha de ser la següent:
  
Presidenta: l'alcaldessa presidenta de l'Ajuntament o regidor/a en qui delegue.
  
Secretari: el de la corporació o funcionari/funcionària en qui delegue, que actuarà, a més, com a vocal.
  
Vocals:
  
- Un representant designat per la direcció general de la Generalitat Valenciana competent en matèria de policia local.
  
- Un representant designat per la direcció general de la Generalitat Valenciana competent en matèria d'administració local.
  
- El cap del cos de la policia local de la corporació que convoca o, si no n'hi ha, un funcionari/funcionària de la corporació de categoria igual o superior, preferentment pertanyent al cos de la policia local.
  
- Un representant de cada organització sindical més representativa en l'Ajuntament de Dénia.
  
La composició del tribunal ha d'incloure la dels suplents respectius, i es farà pública al costat de la llista d'admesos i exclosos, a més de en el tauler d'anuncis de l'Ajuntament. La corporació sol·licitarà dels òrgans corresponents, la designació dels representants respectius, que ha d'efectuar-se en el termini dels 20 dies següents al de la recepció de la sol·licitud. Podran nomenar-se assessors del tribunal per a les proves psicotècniques, mèdiques i d'aptitud física, en este cas, el nomenament públic ha de fer-se junt amb el del tribunal.
  
Tots els vocals del tribunal han de tenir titulació acadèmica igual o superior que l'exigida per als llocs de treball oferits.
  
Este no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
Els membres del tribunal podran ser recusats pels aspirants de conformitat amb el que preveu l'article 28 i 29 de la vigent llei de procediment administratiu comú.
  
Als efectes del que disposa l'annex IV del Reial Decret 236/1988, de 4 de març, el tribunal que actua en esta prova selectiva ha de tenir la categoria tercera de les que s'hi apleguen, tant quant a les assistències dels membres del tribunal com dels assessors i col·laboradors.
  
Sisena. Començament i desenvolupament de l'oposició
  
Els aspirants seran convocats en crida única, excepte casos de força major justificats degudament i valorats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determina automàticament la pèrdua del dret a participar en este exercici i en els successius, per la qual cosa quedarà exclòs del procediment selectiu.
  
L'orde d'actuació dels aspirants en aquells exercicis que no puguen realitzar-se conjuntament, es determinarà per mitjà de sorteig previ.
  
El tribunal pot requerir en qualsevol moment els aspirants que n'acrediten la identitat, per la qual cosa han d'anar proveïts del document nacional d'identitat.
  
Una vegada començades les proves no serà obligatòria la publicació dels anuncis successius de celebració dels restants exercicis en el BOP. Estos han de fer-se públics pel tribunal en els taulers del Servici de Personal, amb 12 hores d'antelació del començament de les proves, si es tracta del mateix exercici, o de 48, si es tracta d'un altre exercici.
  
Setena. Procediment de selecció
  
1. Desenvolupament del procediment per al torn lliure.
  
Amb caràcter previ a l'inici de les proves, de manera preceptiva, els aspirants que concórreguen per torn lliure han d'aportar en la primera crida del tribunal un certificat mèdic oficial en què es faça constar expressament la capacitat per a concórrer a les proves físiques exigides en estes bases, així com que no es troben impedits o incapacitats per a l'accés a la funció pública. La falta de presentació del certificat exclourà els aspirants de participar en el procés de selecció que es convoca.
  
Primera fase: Mesurament d'estatura. Únicament en torn lliure.
  
La fase d'oposició que es convoca per a torn lliure, consta de les proves següents:
  
1. Prova psicotècnica.
  
Consistix a superar els exercicis o proves psicotècniques d'aptitud i de personalitat que consten en l'annex d'estes bases. La superació de les proves en els municipis de la Comunitat Valenciana homologades expressament per l'IVASP, tindrà una validesa d'un any des de la realització, i s'eximirà l'aspirant de tornar a realitzar-les durant este període.
  
La qualificació d'este exercici serà la d'apte o no apte.
  
2. Proves d'aptitud física.
  
Consistixen a superar proves d'aptitud física que posen de manifest la capacitat per a l'acompliment del lloc de treball. El contingut i les marques mínimes seran les següents:
  
- Enfilar-se per una corda amb presa de peus: hòmens, 4 metres; dones, 3 metres.
  
- Salt de longitud amb cursa: hòmens, 4 metres; dones, 3,80 metres.
  
- Salt d'altura: hòmens: 1,10 metres; dones, 1 metre.
  
- Cursa de velocitat de 60 metres: hòmens, 10 segons; dones, 12 segons.
  
- Cursa de resistència de 1000 metres: hòmens, 4 minuts; dones, 4 minuts 10 segons.
  
- Natació, 50 metres: hòmens, 57 segons; dones, 1 minut.
  
La qualificació d'este exercici serà d'apte o no apte, i s'han de realitzar totes les proves i superar com a mínim cinc de les sis establides per a ser qualificat com a apte.
  
3. Qüestionari.
  
Consistix a contestar correctament per escrit un qüestionari d'un mínim de 50 preguntes i un màxim de 75, amb quatre respostes alternatives, una de les quals certa, en un temps màxim d'1 hora i 30 minuts, sobre els temes relacionats en els grups I a IV, estos dos inclosos, del temari que s'arreplega a l'annex d'estes bases. Per a la correcció d'esta prova es tindran en compte, en tot cas, les respostes errònies.
  
La qualificació d'este exercici és de 0 a 10 punts, i s'ha d'obtindre una qualificació de 5 punts per a superar-lo.
  
4. Coneixement del valencià.
  
Els municipis de predomini lingüístic valencià, segons la Llei de la Generalitat Valenciana, 4/1983, de 23 de novembre, d'Ús i Ensenyament del Valencià, han d'incloure un exercici consistent a traduir del valencià al castellà i viceversa, un text proposat pel tribunal, en el temps que es determine.
  
Els aspirants llegiran este exercici davant del tribunal a fi de valorar també els coneixements orals.
  
Este exercici es qualifica de 0 a 4 punts i no és eliminatori.
  
5. Desenvolupament del temari.
  
Consistix a desenvolupar per escrit durant un temps màxim d'una hora i trenta minuts i mínim d'una hora dos temes elegits per l'aspirant de quatre extrets per sorteig, dels grups primer a quart, estos dos inclosos, que componen el temari que s'inclou en l'annex d'estes bases. Els temes seran llegits en sessió pública davant el tribunal, que pot formular les preguntes o aclariments que sobre estos jutge oportunes. Es valorarà la claredat d'idees i el coneixement sobre els temes exposats.
  
La qualificació d'este exercici és de 0 a 10 punts, i per a superar l'exercici s'ha d'obtenir un mínim de 5 punts.
  
6. Temes locals.
  
Consistix en l'exposició per escrit d'un tema del grup cinqué del temari que s'inclou com a annex d'estes bases en un temps màxim d'1 hora i mínim de 45 minuts. Es valoraran els coneixements exposats, la claredat en l'exposició, neteja, redacció i ortografia que en tot cas seran llegits, per l'aspirant, en sessió pública davant el tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'este exercici és de 0 a 5 punts.
  
7. La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció. Es rebutjaran a estos efectes totes les puntuacions màximes i mínimes quan entre estes existisca una diferència de 4 punts o més. Si és procedent, com a punt de referència servirà la puntuació màxima obtinguda. La diferència serà de 2 punts quan es tracte de valorar els temes locals.
  
Els exercicis obligatoris que tinguen caràcter eliminatori es qualificaran de 0 a 10 punts, i seran eliminats els aspirants que no aconseguisquen una puntuació mínima de 5 punts en cada un d'ells. S'exceptua el del coneixement del valencià i, si és procedent, el coneixement de l'entorn sociolocal, que tindran caràcter obligatori però no eliminatori, i la qualificació dels quals serà la que s'establisca en les ordes de desenvolupament.
  
8. Reconeixement mèdic.
  
Consistix a superar un reconeixement mèdic, d'acord amb el quadre d'exclusions mèdiques que s'expressa en l'annex d'estes bases. La superació d'esta prova en les convocatòries, homologada expressament per l'IVASP, tindrà una validesa d'un any des de la realització, i quedaran exempts de realitzar-la aquells que, en l'esmentat període, l'hagen superada, sempre que no es produïsquen malalties que, a juí del tribunal mèdic, justifiquen tornar-les a passar.
  
2. Desenvolupament del procediment per al torn de mobilitat.
  
La provisió de places per torn de mobilitat s'ajustaran al barem de mèrits de l'annex II d'estes bases, d'acord amb els criteris següents:
  
a) La totalitat de mèrits al·legats, i qualssevol altres dades que s'aporten, han d'estar referits a la data d'acabament del termini de presentació d'instàncies.
  
b) Transcorregut el termini de presentació d'instàncies, estes seran vinculants per al peticionari i les destinacions adjudicades seran recurribles llevat que abans de finalitzar el termini de presa de possessió s'haguera obtingut una altra destinació per convocatòria pública, en este cas ha de comunicar-se esta circumstància a l'ajuntament que convoca la plaça oferida i adjudicada.
  
c) En qualsevol moment del procés d'adjudicació pot demanar-se formalment de les persones interessades els aclariments o, si és procedent, la documentació addicional que es crega necessària per a la comprovació dels mèrits, requisits o dades al·legats, a més d'aquells altres que es consideren menester per a una valoració correcta.
  
d) L'orde de prioritat per a l'adjudicació de les places convocades es determinarà per la puntuació total més alta obtinguda a la vista dels mèrits al·legats. En cas d'igualtat, es resoldrà en atenció a la puntuació més alta obtinguda en l'apartat de valoració de la formació i, en cas de persistir, s'atendrà a la data d'ingrés en els cossos de policia local de la Comunitat Valenciana, adjudicant-se el lloc al sol·licitant de més antiguitat.
  
Prèviament a la valoració dels mèrits al·legats, els aspirants han de superar un reconeixement psicotècnic i mèdic, d'acord amb els criteris i barems establits reglamentàriament.
  
Huitena. Relació d'aprovats
  
El tribunal no pot aprovar ni declarar que ha superat este procediment selectiu un nombre d'aspirants superior al de places convocades, a què s'agregaran les vacants que s'hagueren produït fins a la celebració, sense perjuí del que disposen els articles 6 i 7 Reglament General d'Ingrés del Personal al Servici de l'Administració de l'Estat.
  
Els aspirants que hagen superat almenys els tres primers exercicis passaran a formar part d'una borsa de treball destinada a cobrir de manera interina les vacants que es produïsquen.
  
Als efectes de la borsa, els aspirants s'ordenaran segons el nombre d'exercicis superats i la puntuació total obtinguda.
  
Prèviament a la realització de les proves selectives per torn lliure, s'haurà realitzat i resolt el concurs corresponent al torn de mobilitat.
  
El tribunal formularà proposta a la corporació dels aspirants que havent superat el procés selectiu, i prèvia la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir un curs de formació teoricopràctic de caràcter selectiu.
  
Quan algun o alguns dels aspirants aprovats renunciaren a continuar el procés de selecció o siguen exclosos del mateix per mancar d'algun dels requisits exigits, no presentar la documentació, per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'admesos, el mateix nombre que el d'exclosos per les causes anteriors que hagen superat les proves selectives i pel mateix orde de puntuació, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què, si és procedent, pogueren haver incorregut.
  
Novena. Curs selectiu
  
Finalitzades les proves selectives, el tribunal farà pública la relació d'aspirants aprovats, si els hi haguera, per orde de puntuació aconseguida, i elevarà la relació a l'Alcaldia Presidència, conjuntament amb l'acta de l'última sessió.
  
Els aspirants proposats que accedixen per torn lliure, prèvia presentació de la documentació exigida, s'incorporaran a l'Institut Valencià de Seguretat Pública per a realitzar el primer curs teoricopràctic que es celebre, integrat per dos fases, una de formació i selecció en l'IVASP, amb una duració de 700 hores lectives, i una altra, una vegada superada l'anterior, de pràctiques en el mateix ajuntament, amb una duració de dos mesos. La qualificació del curs, tant del període teoricopràctic com de les pràctiques correspondrà a l'IVASP, i esta valoració es realitzarà d'acord amb criteris objectius, que tindran en compte, entre altres, els factors següents: assimilació dels coneixements impartits, responsabilitat, dedicació, actituds amb el professorat i resta dels alumnes, i tots els aspectes de l'actuació de l'aspirant que siguen necessaris per a valorar la seua capacitat per a una prestació adequada de les funcions atribuïdes al lloc.
  
Durant la realització del curs teoricopràctic els aspirants seran nomenats per l'ajuntament convocant funcionaris en pràctiques, i percebran les retribucions íntegres del lloc a què aspiren.
  
Els aspirants que hagueren realitzat amb anterioritat el curs selectiu per a l'accés a la categoria convocada en els municipis de la Comunitat Valenciana quedaran exempts de realitzar-lo, per mitjà de resolució del director general competent en matèria de policia, a proposta del director de l'IVASP, si no hagueren transcorregut més de quatre anys des de la data de realització i superació d'este i no se n'haguera alterat substancialment el contingut.
  
Deu. Presentació de documents
  
Els aspirants proposats pel tribunal han d'aportar davant la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en estes bases de convocatòria:
  
- Certificat de naixement expedit pel registre civil corresponent o fotocòpia del DNI, compulsada degudament.
  
- Original o fotocòpia compulsada del títol acadèmic exigible segons la convocatòria corresponent.
  
- Declaració de no haver sigut separat per mitjà d'expedient disciplinari en qualsevol administració o ocupació pública, i també de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció exigits com a requisit en la base segona.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el nomenament anterior. En tot cas, han de presentar original o fotocòpia compulsada del nomenament com a funcionaris de carrera i el títol acadèmic exigit.
  
Els que dins del termini indicat, i excepte cas de força major, no presenten la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la instància.
  
En cas que l'aspirant siga exclòs per no presentar la documentació, o per falsedat d'esta, el tribunal podrà proposar la inclusió en la llista d'admesos, el mateix nombre que el d'exclosos per les causes anteriors, sempre que hagen superat les proves selectives i pel mateix orde que el resultat d'aquelles.
  
Onze. Nomenament
  
Torn lliure:
  
Finalitzat el curs teoricopràctic, l'Institut Valencià de Seguretat Públicacomunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda als efectes del nomenament com a funcionari de carrera. Igualment comunicarà la relació dels aspirants que no hagen superat el curs teoricopràctic. Els nomenaments han d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.
  
Efectuada la comunicació anterior per l'Institut Valencià de Seguretat Pública i no formalitzat el nomenament en el termini assenyalat en el paràgraf anterior, l'Ajuntament ha d'abonar a l'aspirant la totalitat de les retribucions corresponents al lloc de treball a què aspira.
  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al curs següent. De no superar este segon, perdran definitivament el dret a participar en el procés de selecció instat.
  
Torn de mobilitat:
  
Les persones nomenades cessaran, a tots els efectes, en els llocs de treball que ocupaven, i prendran possessió en la plaça obtinguda dins dels 15 dies següents al moment del cessament en l'ajuntament de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.
  
Dotze. Incidències
  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu. En allò no previst en estes bases, serà d'aplicació el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana, Decret 88/2001, de 24 d'abril, del Govern Valencià, i la resta de normes de desenvolupament.
  
Tretze. Recursos
  
Contra estes bases i els actes administratius definitius que se'n deriven, els interessats poden interposar els recursos oportuns en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Catorze. Publicació
  
Estes bases es publicaran en el BOP i en el DOGV, i l'extracte en el BOE, i es comunicarà el text íntegre a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de les policies locals de la Comunitat Valenciana.
  
ANNEX I
  
I. Reconeixement mèdic
  
El contingut del reconeixement mèdic, d'acord amb l'Orde de Presidència de la Generalitat de 22 de desembre de 1997 és el següent:
  
A. Torn lliure. Quadre d'exclusions mèdiques.
  
1. Obesitat o primesa superior al 25% del pes ideal, calculat segons la fórmula PI=0'75 (talla en cm. 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ull i visió:
  
2.1. Agudesa visual sense correcció inferior als dos terços de la visió normal en els dos ulls.
  
2.2. Despreniment de retina.
  
2.3. Estrabisme.
  
2.4. Hemianòpsies.
  
2.5. Discromatòpsies.
  
2.6. Qualsevol altre procés patològic que, a juí del tribunal mèdic, dificulte de manera important l'agudesa visual.
  
3. Orella i audició.
  
3.1. Agudesa auditiva que implique una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
4. Aparell locomotor.
  
Alteracions de l'aparell locomotor que limiten o dificulten el desenvolupament del treball, o que puguen agreujar-se, a juí del tribunal mèdic, amb l'acompliment del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
5. Aparell digestiu.
  
Qualsevol procés digestiu que, a juí del tribunal mèdic, dificulte l'acompliment del lloc de treball.
  
6. Aparell cardiovascular.
  
Hipertensió arterial de qualsevol causa, no es podrà sobrepassar en repòs els 160 mmHg en pressió sistòlica i els 90 mmHg en pressió diastòlica; varices o insuficiència venosa perifèrica, i també qualsevol altra patologia o lesió vascular que, a juí del tribunal mèdic, puga limitar l'acompliment del lloc de treball.
  
A juí del tribunal es podrà repetir la prova quan concórreguen circumstàncies que així ho aconsellen.
  
7. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió) la tuberculosi pulmonar activa i altres processos de l'aparell respiratori, que dificulten el desenvolupament del seu treball.
  
8. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que dificulten el desenvolupament de la seua funció.
  
9. Pell i fàneres.
  
Cicatrius que produïsquen limitació funcional i altres processos que dificulten o limiten el desenvolupament de la seua funció.
  
10. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a juí del tribunal mèdic, limite o incapacite per al desenvolupament del treball.
  
B. Torn de mobilitat. Quadre d'exclusions mèdiques.
  
1. Obesitat o primesa manifesta que dificulten o incapaciten per a l'acompliment del lloc de treball.
  
2. Ull i visió.
  
2.1. Agudesa visual amb correcció o sense inferior als dos terços de la visió normal en els dos ulls.
  
2.2. Hemianòpsia completa i absoluta.
  
3. Orella i audició.
  
Agudesa auditiva que implique pèrdua entre 1.000 i 3.000 hertzs a 45 decibels o 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no es podrà sobrepassar en repòs els 170 mmHg en pressió sistòlica i els 95 mmHg en pressió diastòlica; a juí del tribunal mèdic, es podrà repetir la prova quan concórreguen circumstàncies que així ho aconsellen.
  
Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomania.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistemàtiques.
  
Intoxicacions cròniques. Hemopaties greus.
  
II. Proves psicotècniques
  
El contingut de les psicotècniques, d'acord amb el que establix l'Orde de 5 de desembre de 1994, és el següent:
  
Barem d'aplicació per al reconeixement psicotècnic.
  
Descripció dels factors que cal mesurar en el procés de selecció.
  
I. Aptituds mentals.
  
Raonament verbal: Com el nom indica, constituïx una mesura de l'aptitud per a comprendre conceptes expressats mitjançant la paraula. Aprecia més la capacitat per a abstraure, generalitzar i pensar de manera constructiva. Constituïx un índex valuós del nivell ocupacional a què un subjecte pot aspirar, ja que en moltes tasques, hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substituïx adequadament al raonament verbal, però pot servir com a element de confrontació.
  
Rapidesa i precisió perceptiva: És una anàlisi ràpida de situacions complexes ideada per a mesurar la rapidesa de respostes en tasques de tipus perceptiu.
  
Atenció i resistència al cansament: és una prova que exigix una concentració gran i resistència a la monotonia. En conseqüència este instrument pot apreciar l'aptitud o capacitat per a concentrar-se en tasques la característica principal de les quals és la rapidesa perceptiva, junt amb l'atenció continuada.
  
Agilitat mental: Capacitat per a comprendre situacions, les relacions que existixen entre estes, poder captar les estructures d'estes relacions i tindre un mètode sistemàtic de raonament.
  
Memòria visual: Capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat: conformitat davant les normes i demandes dels superiors. Persona que sol ser sòbria i digna de confiança, i també dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar coses noves, pot suportar sense cansament les vicissituds del tracte amb la gent i les situacions emocionals aclaparadores.
  
Seguretat en ella mateixa. Fermesa personal: capacitat pràctica i realista. La confiança en ella mateix i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre elles i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les emocions i de la conducta en general. Acurada i oberta a allò social. Evidencia el que comunament es coneix com a respecte a ella mateixa, té en compte la reputació social.
  
Serenitat: persona assossegada, relaxada i tranquil·la.
  
Capacitat d'empatia i de maneig de la relació entre persones: persona desimbolta socialment, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que és correcte socialment, seguint estrictament les normes; fa el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi entrega.
  
III. Característiques del test d'aptitud. Puntuacions decils.
  
Nivells uniformes aconsellables. Torn Torn
  
 lliure mobilitat
  
Característiques del test d'aptitud:
  
- Raonament verbal ....................... 4 3,5
  
- Raonament abstracte.................... 3,5 3
  
- Rapidesa i precisió perceptiva ......... 4 3,5
  
- Atenció i resistència al cansament....... 4 3,5
  
- Agilitat mental ................................. 3,5 3
  
- Memòria visual .................................. 4 3,5
  
Característiques del test d'actitud.
  
Per a l'avaluació de les proves d'actitud són factors preferents a tindre en compte, d'acord amb l'orde d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat d'empatia i maneig de les relacions entre persones.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres de significació anàloga als esmentats anteriorment.
  
A més, ha de realitzar-se una anàlisi global de l'estructura de la personalitat, i en cas de no ajustar-se al perfil establit per al desenvolupament de la funció policial, i si el tècnic i tribunal ho consideren oportú abans de l'eliminació de l'opositor, estes proves hauran de contrastar-se per mitjà d'entrevista a càrrec del tècnic.
  
La qualificació dels exercicis psicotècnics és d'apte o no apte, i s'ha de superar com a mínim, en el cas dels factors aptitudinals quatre dels sis factors que cal mesurar, havent de superar en tots els casos el factor d'agilitat mental.
  
III. Temari
  
Grup I. Dret constitucional i administratiu
  
Tema 1. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. El referendament.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El govern. Relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, Òrgans i competències. Les administracions públiques:
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II. Règim local i policia.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. L'Ajuntament Ple. La Comissió de Govern. Òrgans consultius i participatius: les Comissions Informatives. Les Juntes de Districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de forces i cossos de seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de la policia local.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. Finalitats i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.
  
Grup III. Dret penal, policia administrativa i sociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i formes d'este. Avortament. Lesions. Lesions al fetus. Delictes contra la llibertat: detencions il·legals i segrests; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Infraccions a les disposicions de trànsit i seguretat constitutives de delicte.
  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injusts; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.
  
Tema 27. La policia judicial. De la comprovació del delicte i descobriment del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni històric i artístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i tipologia d'estes. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant situacions de desastres.
  
Grup IV. Policia de trànsit i circulació.
  
Tema 31. El trànsit i la seguretat viària: Concepte i objectius. L'home com a element de seguretat viària. Els conductors. Els vianants. El vehicle. Les vies.
  
Tema 32. La normativa sobre trànsit i circulació de vehicles a motor i seguretat viària: la llei de bases i el seu text articulat. Tipificació de les principals infraccions. Infraccions de trànsit que constituïxen delicte. El codi de circulació i els preceptes d'este encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El transport. Classes de transport. Servici públic de viatgers i servici públic de mercaderies o mixt. El servei privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 39. Els accidents de trànsit: Concepte i consideracions prèvies. Causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 40. Òrgans competents en matèria de trànsit i seguretat viària. El Consell Superior de Trànsit. Consideració especial de les competències municipals.
  
Grup V.
  
Tema 41. La ciutat de Dénia durant l'antiguitat clàssica i medieval. Història, arqueologia i patrimoni.
  
Tema 42. La ciutat de Dénia durant l'època moderna i contemporània (segles XV a XIX). Història, patrimoni, festes i tradicions.
  
Tema 43. El Parc Natural del Montgó. Àmbits geogràfics, vegetació, història, patrimoni i tradicions.
  
Tema 44. Llista de carrers, terme municipal, institucions relacionades amb la corporació.
  
En els concursos per a la provisió de llocs de treball de la policia local, escala bàsica, oferides per torn de mobilitat, la valoració dels mèrits s'efectuarà d'acord amb el següent barem (Orde de la Conselleria de Presidència de 20 de gener de 1998).
  
ANNEX II
  
Barem per a la valoració de mèrits.
  
Valoració de mèrits
  
1. Titulació acadèmica.
  
Fins un màxim de 15 punts
  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala i categoria a què pertanguen, d'acord amb l'escala següent:
  
- Doctor: 10 punts
  
- Llicenciat o equivalent: 8 punts
  
- Diplomat universitari o equivalent: 7 punts
  
- Diplomat en Criminologia: 7 punts
  
- Batxillerat, Formació Professional de segon grau: 5 punts
  
- Superació de les proves d'accés a la universitat per més grans de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només es computarà una d'estes. La possessió del títol de Batxillerat o Formació Professional de segon grau exclourà la valoració de les proves d'accés a la universitat per a més grans de 25 anys.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat realitzat en altres forces i cossos de seguretat: 0,50 punts, fins a un màxim de 10 punts.
  
- Per cada any complet d'antiguitat realitzat en qualsevol administració pública: 0,25 punts, fins a un màxim de 10 punts.
  
4. Altres mèrits
  
Fins a un màxim de 15 punts.
  
- Coneixement del valencià acreditat amb certificat oficial de la Junta Qualificadora de Coneixements de Valencià:
  
- Certificat de Coneixements Orals: 0,75 punts
  
- Certificat de Grau Elemental: 1,25 punts
  
- Certificat de Grau Mitjà: 2,50 punts
  
- Certificat de Grau Superior: 3,00 punts
  
Coneixement d'un o més idiomes acreditats documentalment, per mitjà de certificat expedit per facultat o escola oficial reconeguda: 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'IVASP o organismes anàlegs.
  
Fins a un màxim de 30 punts.
  
Per realització de cursos organitzats per l'IVASP o homologats, s'ajustarà al barem següent.
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima esmentada, la puntuació d'estos es farà mitjançant la suma del còmput d'hores i/o assistència d'estos. En cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), i els realitzats pel Ministeri d'Interior, o altres ministeris o conselleries relacionats amb la funció de la policia o organismes anàlegs, escoles de policia de les corporacions locals o de comunitats autònomes reconeguts expressament per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no són objecte de puntuació.
  
Els cursos de dispensa en un grau del requisit de titulació es puntuaran, si és procedent, com a cursos amb diploma d'assistència. No són puntuables si ja es van tindre en compte a efectes de requisit de titulació acadèmica per a promoció interna.
  
6. Premis, distincions i condecoracions.
  
Fins a un màxim de 10 punts.
  
Per estar en possessió de la placa col·lectiva al Mèrit Policial de la Generalitat Valenciana, 1 punt.
  
Per estar en possessió de la placa individual al Mèrit Policial de la Generalitat Valenciana, 3 punts.
  
Per estar en possessió de la medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'estes.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'estes.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascuna. Si la condecoració és concedida a títol col·lectiu la puntuació serà de 0,25 punts per a cadascuna.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascun.
  
7. Altres mèrits.
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, a més dels cursos inclosos en el Pla de Formació Contínua i uns altres acreditats degudament i no valorats en els apartats anteriors, tots apreciats lliurement pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial, es valoraran fins a un màxim de 0,75 punts per cadascuna.
  
8. Prova i entrevista personal.
  
Es realitzarà davant del tribunal qualificador i es valorarà fins a un màxim de 10 punts amb el contingut i puntuació que s'assenyala:
  
Coneixements del terme municipal, del carrer, servicis, institucions, organització i administració municipal i altres d'interés particular per a la població local de l'ajuntament que convoca, s'acreditaran per mitjà de la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'esta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista per mitjà de la convocatòria corresponent i amb la menció expressa de les puntuacions aconseguides aquells aspirants la puntuació dels quals, sumats els mèrits amb el màxim possible de l'entrevista, arribe com a mínim a 20 punts.
  
9. Legislació aplicable.
  
De forma supletòria serà d'aplicació el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local; Decret 117/1991, de 26 de juny, del Consell de la Generalitat Valenciana pel qual s'aprova el barem general d'aplicació als concursos de mèrits per a la provisió de llocs de treball; i la Llei 6/1999, de 19 d'abril, de la Generalitat Valenciana, de Coordinació de Policies Locals de la Comunitat Valenciana.
  
Bases per a la provisió de dos places d'oficial de policia local del cos de policia local, categoria d'oficial, vacants en la plantilla de l'Ajuntament de Dénia
  
Bases de la convocatòria per a proveir en propietat dos places de policia local, escala bàsica, categoria d'oficial, de conformitat amb el que disposa la Llei 7/1985, de 2 d'abril; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2617/1985, de 9 de desembre; Llei 6/1999, de 19 d'abril, de la Generalitat Valenciana; Decret 88/2001, de 24 d'abril, del Govern Valencià; Orde d'1 de juny de 2001 i la resta de normes d'aplicació.
  
Primera. Objecte de la convocatòria
  
L'objecte d'esta convocatòria és la provisió en propietat, per mitjà del sistema de concurs oposició de dos places d'oficial de la policia local, més les vacants que es puguen produir fins a la finalització del procés selectiu, escala d'administració especial, subescala servicis especials, classe policia local i els seus auxiliars, enquadrades en l'escala bàsica, corresponent al nivell C de titulació. Les places convocades seran proveïdes per mitjà de concurs oposició per torn de promoció interna d'acord amb l'annex I del Decret 88/2001, de 24 d'abril, del Govern Valencià.
  
Segona. Condicions dels aspirants
  
Per a ser admesos a la realització de les proves selectives, els aspirants, han de reunir els requisits següents en la data en què acabe el termini de presentació d'instàncies:
  
a) Ser funcionari de carrera, integrat en la subescala de serveis especials, escala bàsica, categoria d'agent de policia de l'ajuntament que convoca.
  
b) Estar en possessió del títol de Batxiller Superior o equivalent o complides les condicions per a obtindre'l en la data que finalitze el termini de presentació d'instàncies.
  
c) Haver treballat, almenys, dos anys com a funcionari de carrera en la categoria d'agent de policia.
  
d) No faltar menys de cinc anys per a passar a la situació de segona activitat.
  
e) No patir cap malaltia ni defecte físic que impedisca l'exercici normal de les funcions pròpies de l'escala i categoria corresponents d'acord amb el barem d'exclusions mèdiques que es determine.
  
f) No trobar-se suspés, ni inhabilitat en ferm, per a l'exercici de funcions públiques. De produir-se la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte a l'esmentat aspirant.
  
g) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergència.
  
Tercera. Presentació d'instàncies i documentació annexa
  
3.1. Les instàncies per a prendre part en esta convocatòria s'han de dirigir a l'alcaldessa presidenta d'este Ajuntament. Es pot utilitzar la instància model que facilita l'oficina d'informació municipal. Les instàncies, cal presentar-les en el Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, dins el termini de 20 dies hàbils a partir del següent a la publicació de l'extracte d'esta convocatòria en el Boletín Oficial del Estado.
  
En les instàncies per a prendre part en esta convocatòria els aspirants han de manifestar que reunixen tots i cada un dels requisits exigits en estes bases i que es comprometen a fer el jurament o promesa preceptius.
  
3.2. Cal acompanyar les instàncies de:
  
a) Justificant d'haver ingressat en la caixa municipal, per mitjà d'ingrés bancari o resguard d'abonament, si és procedent, per gir postal o telegràfic, els drets d'examen, que es fixen en 11,50 euros. Només seran tornats als qui no siguen admesos al procediment selectiu, per falta d'algun dels requisits exigits per a prendre-hi part. No s'exigiran drets d'examen en el cas de participar en el concurs oposició per promoció interna.
  
b) S'ha de presentar la documentació acreditativa dels mèrits al·legats per l'aspirant, per mitjà d'original o còpia compulsada. Esta documentació ha d'acompanyar-se de la instància de sol·licitud d'admissió a l'oposició en sobre tancat que pot ser lacrat. No es tindrà en compte cap mèrit que no s'acredite en este moment. La documentació serà tornada als concursants, si no tinguera lloc la celebració, i als de promoció interna que no resulten seleccionats, una vegada siga ferma la resolució del concurs oposició.
  
L'ajuntament convocant ha de proporcionar als aspirants els temes sobre matèries específiques relacionades amb les funcions atribuïdes al lloc i amb l'entorn social i local previstes en l'article 6.2 del Decret 88/2001, de 24 d'abril, si és procedent
  
Quarta. Admissió d'aspirants
  
Per a ser admesos a les proves selectives, és suficient que els aspirants manifesten en les instàncies que reunixen totes i cada una de les condicions exigides en estes bases fins la data de finalització del termini de presentació d'instàncies.
  
Expirat el termini de presentació d'instàncies, per mitjà de resolució d'alcaldia, s'aprovarà la llista d'aspirants admesos i exclosos. La resolució es publicarà en el BOP, el DOGV i al tauler d'anuncis de l'Ajuntament, i es concedirà un termini de 10 dies per a esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de la persona interessada. Transcorregut el dit termini, sense que es formule reclamació, s'entendran definitives les llistes, i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el lloc, data i hora de la celebració de la fase de concurs, i del primer exercici de l'oposició.
  
Cinquena. Tribunal qualificador
  
La composició mínima dels tribunals qualificadors ha de ser la següent:
  
Presidenta: l'alcaldessa presidenta de l'Ajuntament o regidor/a en qui delegue.
  
Secretari: el de la corporació o funcionari/funcionària en qui delegue, que actuarà, a més, com a vocal.
  
Vocals:
  
- Un representant designat per la direcció general de la Generalitat Valenciana competent en matèria de policia local.
  
- Un representant designat per la direcció general de la Generalitat Valenciana competent en matèria d'administració local.
  
- El cap del cos de la policia local de la corporació que convoca o, si no n'hi ha, un funcionari de la corporació de categoria igual o superior, preferentment pertanyent al cos de la policia local.
  
- Un representant de cada organització sindical més representativa en l'Ajuntament de Dénia.
  
La composició del tribunal ha d'incloure la dels suplents respectius, i es farà pública al costat de la llista d'admesos i exclosos, a més de al tauler d'anuncis de l'Ajuntament. La corporació sol·licitarà dels òrgans corresponents, la designació dels representants respectius, que ha d'efectuar-se en el termini dels 20 dies següents al de la recepció de la sol·licitud. Podran nomenar-se assessors del tribunal per a les proves psicotècniques, mèdiques i d'aptitud física. En este cas, el nomenament públic ha de fer-se junt amb el del tribunal.
  
Tots els vocals del tribunal han de tenir titulació acadèmica igual o superior que l'exigida per als llocs de treball oferits.
  
El tribunal no pot constituir-se ni actuar sense l'assistència, com a mínim, de la meitat més un dels seus membres, titulars o suplents.
  
Els membres del tribunal podran ser recusats pels aspirants de conformitat amb el que preveuen els articles 28 i 29 de la llei de procediment administratiu comú vigent.
  
Als efectes del que disposa l'annex IV del Reial Decret 236/1988, de 4 de març, el tribunal que actua en esta prova selectiva tindrà la categoria tercera de les que s'hi indiquen, tant quant a les assistències dels membres del tribunal com dels assessors i col·laboradors.
  
Sisena. Començament i desenvolupament de l'oposició
  
Els aspirants seran convocats en crida única, excepte casos de força major justificats degudament i valorats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determina automàticament la pèrdua del dret a participar en este exercici i en els successius, per la qual cosa quedarà exclòs del procediment selectiu.
  
L'orde d'actuació dels aspirants en aquells exercicis que no puguen realitzar-se conjuntament, es determinarà per mitjà de sorteig previ.
  
El tribunal pot requerir en qualsevol moment als aspirants que n'acrediten la identitat, per la qual cosa han d'anar proveïts del document nacional d'identitat.
  
Una vegada començades les proves no serà obligatòria la publicació dels anuncis successius de celebració dels exercicis que falten en el BOP. Estos anuncis es faran públics pel tribunal en els taulers del Servei de Personal amb 12 hores d'antelació del començament de les proves si es tracta del mateix exercici, o de 48, si es tracta d'un altre exercici.
  
Setena. Procediment de selecció
  
A. Promoció interna. Concurs oposició.
  
I. Fase d'oposició.
  
1. Prova psicotècnica.
  
Consistix a superar els exercicis o proves psicotècniques d'aptitud i de personalitat que consten en l'annex d'estes bases. La superació de dites proves en els municipis de la Comunitat Valenciana homologades expressament per l'IVASP, tindrà una validesa d'un any des de la realització, i eximirà l'aspirant de tornar a realitzar-les durant este període.
  
2. Proves d'aptitud física.
  
Consistixen a superar proves d'aptitud física que posen de manifest la capacitat per a l'acompliment del lloc de treball i el contingut de les quals i les marques mínimes seran, les següents:
  
Barem d'edats masculí
  
Quadre d'edats 1 2 3
  
Fins 30 anys 4,20- 3,75m 60-
  
De 31 a 35 anys 4,50- 3,50m 1,10-
  
De 36 a 40 anys 5,30- 3,25m 1,30-
  
De 41 a 45 anys 1.500m 3,00m 1,30-
  
De 46 a 50 anys 1.300m 2,75m 1,40-
  
Més de 50 anys 1.200m 2,40m 1,55-
  
Barem d'edats femení
  
Quadre d'edats 1 2 3
  
Fins 30 anys 4,50- 3,10m 1,10-
  
De 31 a 35 anys 5,20- 2,90m 1,20-
  
De 36 a 40 anys 6,00- 2,70m 1,35-
  
De 41 a 45 anys 1.300m 2,50m 1,45-
  
De 46 a 50 anys 1.200m 2,30m 1,55-
  
Més de 50 anys 1.000m 2,10m 2,10-
  
Proves
  
1. Cursa de resistència 1000 metres.
  
2. Salt de longitud amb cursa.
  
3. Natació 50 metres.
  
La qualificació d'este exercici serà d'apte o no apte, i s'han de superar dos de les tres proves establides per a ser qualificat com a apte.
  
La superació d'esta prova tindrà una validesa de quatre anys des de la realització, amb independència de l'edat de l'aspirant, quedant exempts de realitzar-la aquells que, en este període, l'hagen superada.
  
La valoració de les proves d'aptitud física en les proves de salt es realitzarà mesurant la distància efectiva.
  
3. Qüestionari.
  
3.1 Consistirà a contestar correctament per escrit un qüestionari d'un mínim de 50 preguntes i un màxim de 75 preguntes, amb quatre respostes alternatives, una de les quals és certa, en un temps màxim d'1 hora i 30 minuts, sobre els temes relacionats en els grups I a IV, estos dos inclosos, del temari que s'indica per a cada categoria. Per a la correcció d'esta prova es tindran en compte, en tot cas, les respostes errònies.
  
Els aspirants que acrediten haver superat les proves d'agent estaran exempts dels temes del grup I, per haver-les superat amb anterioritat.
  
La qualificació d'este exercici és de 0 a 10 punts, i s'ha d'obtenir una qualificació de 5 punts per a superar-lo.
  
3.2 Pràctica, consistix en la realització d'un exercici escrit amb una duració màxima d'una hora, que ha de fixar el tribunal abans de la realització d'este. Tractarà del desenvolupament d'un supòsit policial sobre les activitats, funcions i servicis propis de l'ocupació a què s'opta, a més, si és procedent, de la redacció de documents policials. Es valorarà la claredat i exposició de les actuacions i mesures que hagen d'adoptar-se en relació amb el supòsit plantejat.
  
Es podran acompanyar o fixar sobre plànol que aportarà el tribunal les actuacions policials.
  
La qualificació d'este exercici és de 0 a 10 punts, i s'ha d'obtenir una qualificació de 5 punts per a superar-lo.
  
4. Coneixement del valencià.
  
Els municipis de predomini lingüístic valencià, segons la Llei de la Generalitat Valenciana, 4/1983, de 23 de novembre, d'Ús i Ensenyament del Valencià, han d'incloure un exercici que consistisca a traduir del valencià al castellà i viceversa un text proposat pel tribunal, en un temps determinat.
  
Els aspirants han de llegir este exercici davant el tribunal a fi de valorar també els coneixements orals.
  
Este exercici es qualifica de 0 a 4 punts i no és eliminatori.
  
5. Desenvolupament del temari.
  
Consistix a desenvolupar per escrit durant un temps màxim d'1 hora i 30 minuts i mínim d'1 hora dos temes elegits per l'aspirant de quatre extrets per sorteig, dels grups segon a quart, estos dos inclosos, que componen el temari que s'inclou en l'annex d'estes bases. Els temes han de llegir-se en sessió pública davant el tribunal, que pot formular les preguntes o aclariments que jutge oportunes sobre estos. Es valorarà la claredat d'idees i el coneixement sobre els temes exposats.
  
La qualificació d'este exercici és de 0 a 10 punts, i per a superar l'exercici s'haurà d'obtenir un mínim de 5 punts.
  
Els aspirants que acrediten haver superat les proves d'agent estaran exempts dels temes del grup I, per haver-los superat amb anterioritat.
  
6. La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, i es rebutjaran a estos efectes totes les puntuacions màximes i mínimes quan entre estes hi haja una diferència de 4 punts o més, servint, si és procedent, com a punt de referència la puntuació màxima obtinguda. Esta diferència serà de 2 punts quan es tracte de valorar els temes locals.
  
7. Reconeixement mèdic.
  
Consistirà a superar un reconeixement mèdic, d'acord amb el quadre d'exclusions mèdiques que s'expressa en l'annex d'estes bases. La superació d'esta prova en les convocatòries, homologada expressament per l'IVASP, té una validesa d'un any des de la realització, quedant exempts de realitzar-la aquells que, en este període, l'hagen superada, sempre que no es produïsquen malalties que, a juí del tribunal mèdic, justifiquen tornar-les a passar.
  
8. Relació d'aprovats
  
El tribunal no pot aprovar ni declarar que ha superat este procediment selectiu un nombre d'aspirants superior al de places convocades, a què s'agregaran les vacants que s'hagueren produït fins a la celebració, dins dels límits establits legalment i sense perjuí del que disposen els articles 6 i 7 Reglament General d'Ingrés del Personal al Servici de l'Administració de l'Estat.
  
El tribunal formularà proposta a la corporació dels aspirants que, havent superat el procés selectiu, i prèvia la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir un curs de formació teoricopràctic de caràcter selectiu.
  
Quan algun o alguns dels aspirants aprovats renunciaren a continuar el procés de selecció o siguen exclosos per mancar d'algun dels requisits exigits, no presentar la documentació, per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'admesos el mateix nombre que d'exclosos per les causes anteriors que hagen superat les proves selectives i pel mateix orde de puntuació, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què, si és procedent, pogueren haver incorregut.
  
Novena. Curs selectiu
  
Finalitzades les proves selectives, el tribunal farà pública la relació d'aspirants aprovats, si n'hi ha, per orde de puntuació aconseguida, i elevarà la relació a l'Alcaldia Presidència, conjuntament amb l'acta de l'última sessió.
  
Prèvia presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que es celebre, integrat per dos fases, una de formació i selecció en l'IVASP, amb una duració de 350 hores lectives, i una altra, una vegada superada l'anterior, de pràctiques en el mateix ajuntament, amb una duració de dos mesos. La qualificació del curs, tant del període teoricopràctic com de les pràctiques correspondrà a l'IVASP, i la valoració es realitzarà d'acord amb criteris objectius, que tindran en compte, entre altres, els factors següents: assimilació dels coneixements impartits, responsabilitat, dedicació, actituds davant el professorat i resta dels alumnes, i tots els aspectes de l'actuació de l'aspirant que siguen necessaris per a valorar la seua capacitat per a una prestació adequada de les funcions atribuïdes al lloc.
  
Durant la realització del curs teoricopràctic, els aspirants seran nomenats funcionaris en pràctiques per l'ajuntament convocant i percebran les retribucions íntegres del lloc a què aspiren.
  
Els aspirants que hagueren realitzat amb anterioritat el curs selectiu per a l'accés a la categoria convocada als municipis de la Comunitat Valenciana, quedaran exempts de realitzar-lo, per mitjà de resolució del director general competent en matèria de policia, a proposta del director de l'IVASP, si no hagueren transcorregut més de quatre anys des de la data de realització i superació i no se n'haguera alterat substancialment el contingut.
  
Deu. Presentació de documents
  
Els aspirants proposats pel tribunal han d'aportar davant la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en estes bases de convocatòria:
  
- Certificat de naixement expedit pel registre civil corresponent o fotocòpia del DNI, compulsada degudament.
  
- Original o fotocòpia compulsada del títol acadèmic exigible segons la convocatòria corresponent.
  
- Declaració de no haver sigut separat per mitjà d'expedient disciplinari en qualsevol administració o ocupació pública, i també de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció exigits com a requisit en la base segona.
  
Els aspirants que tingueren la condició de funcionaris de carrera queden exempts de justificar documentalment les condicions generals que ja hagueren sigut acreditades per a obtenir el nomenament anterior. En tot cas, han de presentar original o fotocòpia compulsada del nomenament com a funcionaris de carrera i el títol acadèmic exigit.
  
Els que dins del termini indicat, i excepte cas de força major, no presenten la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la instància.
  
En cas que l'aspirant siga exclòs per no presentar la documentació, o per falsedat d'esta, el tribunal podrà proposar la inclusió en la llista d'admesos, el mateix nombre que el d'exclosos per les causes anteriors, sempre que hagen superat les proves selectives i pel mateix orde que el resultat d'aquelles.
  
Onze. Nomenament
  
Torn promoció interna:
  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda als efectes del nomenament com a funcionari de carrera. Igualment comunicarà la relació dels aspirants que no hagen superat el curs teoricopràctic. Els nomenaments han d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.
  
Efectuada la comunicació anterior per l'Institut Valencià de Seguretat Pública i no formalitzat el nomenament en el termini assenyalat en el paràgraf anterior, l'Ajuntament ha d'abonar a l'aspirant la totalitat de les retribucions corresponents al lloc de treball a què aspira.
  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al curs següent. De no superar este segon, perdran definitivament el dret a participar en el procés de selecció instat.
  
Dotze. Incidències
  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu. En el no previst en les presents bases, serà d'aplicació el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 6/1999, de 19 d'abril, de policies locals i de coordinació de policies locals de la Comunitat Valenciana, Decret 88/2001, de 24 d'abril, del Govern Valencià i la resta de normes de desenvolupament.
  
Tretze. Recursos
  
Contra estes bases i els actes administratius definitius que se'n deriven, els interessats poden interposar els recursos oportuns en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Catorze. Publicació
  
Estes bases es publicaran en el BOP i en el DOGV, i un extracte en el BOE, i es comunicarà el text íntegre a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de les policies locals de la Comunitat Valenciana.
  
ANNEX I
  
I. Reconeixement mèdic
  
El contingut del reconeixement mèdic, d'acord amb l'Orde de Presidència de la Generalitat de 22 de desembre de 1997 és el següent:
  
A. Torn de promoció interna. Quadre d'exclusions mèdiques.
  
1. Obesitat o primesa manifesta que dificulten o incapaciten per a l'acompliment del lloc de treball.
  
2. Ull i visió.
  
2.1. Agudesa visual amb correcció o sense, inferior als dos terços de la visió normal en els dos ulls.
  
2.2. Hemianòpsia completa i absoluta.
  
3. Orella i audició.
  
Agudesa auditiva que implique pèrdua entre 1.000 i 3.000 hertzs a 45 decibels o 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada. No es podrà sobrepassar en repòs els 170 mmHg en pressió sistòlica i els 95 mmHg en pressió diastòlica; a juí del tribunal mèdic, es podrà repetir la prova quan concórreguen circumstàncies que així ho aconsellen.
  
Varices ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomania.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistemàtiques.
  
Intoxicacions cròniques. Hemopaties greus.
  
II. Proves psicotècniques
  
El contingut de les psicotècniques, d'acord amb el que establix l'Orde de 5 de desembre de 1994, és el següent:
  
Barem d'aplicació per al reconeixement psicotècnic.
  
Descripció dels factors que cal mesurar en el procés de selecció.
  
I. Aptituds mentals.
  
Raonament verbal: Com el nom indica, constituïx una mesura de l'aptitud per a comprendre conceptes expressats mitjançant la paraula. Aprecia més la capacitat per a abstraure, generalitzar i pensar de manera constructiva. Constituïx un índex valuós del nivell ocupacional que un subjecte pot aspirar, ja que en moltes tasques, hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures. El test raonament abstracte no substituïx adequadament el raonament verbal, però pot servir com a element de confrontació.
  
Rapidesa i precisió perceptiva: És una anàlisi ràpida de situacions complexes ideada per a mesurar la rapidesa de respostes en tasques de tipus perceptiu.
  
Atenció i resistència al cansament: és una prova que exigix una concentració gran i resistència a la monotonia. En conseqüència este instrument pot apreciar l'aptitud o capacitat per a concentrar-se en tasques la principal característica de les quals és la rapidesa perceptiva junt amb l'atenció continuada.
  
Agilitat mental: Capacitat per a comprendre situacions, les relacions que hi ha entre estes, poder captar les estructures d'estes relacions i tenir un mètode sistemàtic de raonament.
  
Memòria visual: Capacitat per a recordar situacions mitjançant el sentit de la vista.
  
II. Personalitat.
  
Sentit de la disciplina i de l'autoritat: conformitat davant les normes i demandes dels superiors. Persona que sol ser sòbria i digna de confiança, a més de dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar coses noves, pot suportar sense cansament les vicissituds del tracte amb la gent i les situacions emocionals aclaparadores.
  
Seguretat en ella mateixa. Fermesa personal: Capacitat pràctica i realista. La confiança en ella mateixa i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre elles i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les emocions i de la conducta en general. Acurada i oberta a allò social. Evidencia el que comunament es coneix com a respecte cap a ella mateixa; té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona desimbolta socialment, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que és correcte socialment, i seguix estrictament les normes; fa el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per l'activitat que realitza i s'hi entrega.
  
III. Característiques del test d'aptitud. Puntuacions decils.
  
Nivells uniformes aconsellables. Torn promoció interna
  
Característiques del test d'aptitud
  
- Raonament verbal ....................... 3,5
  
- Raonament abstracte.................... 3
  
- Rapidesa i precisió perceptiva ......... 3,5
  
- Atenció i resistència a la fatiga....... 3,5
  
- Agilitat mental ................................. 3
  
- Memòria visual .................................. 3,5
  
Característiques del test d'actitud.
  
Per a l'avaluació de les proves d'actitud són factors preferents a tenir en compte, d'acord amb l'orde d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat d'empatia i maneig de les relacions entre persones.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres de significació anàloga als esmentats anteriorment.
  
A més, ha de realitzar-se una anàlisi global de l'estructura de la personalitat, i en cas de no ajustar-se al perfil establit per al desenvolupament de la funció policial, i si el tècnic i tribunal ho consideren oportú abans de l'eliminació de l'opositor, les proves hauran de contrastar-se per mitjà d'entrevista a càrrec del tècnic.
  
La qualificació dels exercicis psicotècnics serà d'apte o no apte, i s'haurà de superar en el cas dels factors aptitudinales com a mínim 4 dels 6 factors a mesurar, havent de superar en tots els casos el factor d'agilitat mental.
  
III. Temari
  
Grup I. Dret constitucional i administratiu
  
Tema 1. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. El referendament.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El govern. Relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, Òrgans i competències. Les administracions públiques:
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: Institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II. Règim local i policia.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. L'Ajuntament Ple. La Comissió de Govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de la policia local.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. Finalitats i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.
  
Grup III. Dret penal, policia administrativa i sociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i formes d'este. Avortament. Lesions. Lesions al fetus. Delictes contra la llibertat: detencions il·legals i segrests; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Infraccions a les disposicions de trànsit i seguretat constitutives de delicte.
  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injusts; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.
  
Tema 27. La policia judicial. De la comprovació del delicte i descobriment del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i tipologia d'estes. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant situacions de desastres.
  
Tema 31. El comandament. Concepte. Qualitats. Factors (integritat, competència, energia, autoritat, confiança en un mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 32. Característiques del comandament. Funcions del comandament (planificar, executar, organitzar, coordinar...). Estils de manar. Aspectes que distingixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 33. Presa de decisions. El procés de decisió. Graella de direcció. Poder i autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb l'organització.
  
Grup IV. Policia de trànsit i circulació.
  
Tema 34. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.
  
Tema 35. La normativa sobre trànsit i circulació de vehicles a motor i seguretat viària: la llei de bases i el seu text articulat. Tipificació de les principals infraccions. Infraccions de trànsit que constituïxen delicte. El codi de circulació i els preceptes d'este encara vigents.
  
Tema 36. El Reglament General de Circulació. Estructura. Principals normes de circulació.
  
Tema 37. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 38. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 39. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 40. El transport. Classes de transport. Servici públic de viatgers i servici públic de mercaderies o mixt. El servei privat. Transport escolar i de menors. Transport de mercaderies perilloses.
  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 42. Els accidents de trànsit: concepte i consideracions prèvies. Causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 43. Òrgans competents en matèria de trànsit i seguretat viària. El Consell Superior de Trànsit. Consideració especial de les competències municipals.
  
ANNEX II
  
Barem per a la valoració de mèrits.
  
En els concursos per a la provisió de llocs de treball de la policia local, escala bàsica, oferides per torn de promoció interna, la valoració dels mèrits s'efectuarà d'acord amb el barem següent (Orde de la Conselleria de Presidència de 20 de gener de 1998):
  
Valoració de mèrits
  
1. Titulació acadèmica.
  
Fins un màxim de 15 punts
  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala i categoria a què pertanguen, d'acord amb l'escala següent:
  
- Doctor: 10 punts
  
- Llicenciat o equivalent: 8 punts
  
- Diplomat universitari o equivalent: 7 punts
  
- Diplomat en Criminologia: 7 punts
  
- Batxillerat, Formació Professional de segon grau: 5 punts
  
- Superació de les proves d'accés a la universitat per més grans de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només es computarà una d'estes. La possessió del títol de Batxillerat o Formació Professional de segon grau exclourà la valoració de les proves d'accés a la universitat per a més grans de 25 anys.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat realitzat en altres forces i cossos de seguretat: 0,50 punts, fins a un màxim de 10 punts.
  
- Per cada any complet d'antiguitat realitzat en qualsevol administració pública: 0,25 punts, fins a un màxim de 10 punts.
  
4. Altres mèrits
  
Fins a un màxim de 15 punts.
  
- Coneixement del valencià acreditat amb certificat oficial de la Junta Qualificadora de Coneixements de Valencià:
  
- Certificat de Coneixements Orals: 0,75 punts
  
- Certificat de Grau Elemental: 1,25 punts
  
- Certificat de Grau Mitjà: 2,50 punts
  
- Certificat de Grau Superior: 3,00 punts
  
Coneixement d'un o més idiomes acreditats documentalment, per mitjà de certificat expedit per facultat o escola oficial reconeguda: 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'IVASP o organismes anàlegs.
  
Fins a un màxim de 30 punts.
  
Per realització de cursos organitzats per l'IVASP o homologats, s'ajustarà al barem següent.
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima esmentada, la puntuació d'estos es farà mitjançant la suma del còmput d'hores i/o assistència d'estos. En cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), i els realitzats pel Ministeri d'Interior, o altres ministeris o conselleries relacionats amb la funció de la policia o organismes anàlegs, escoles de policia de les corporacions locals o de comunitats autònomes reconeguts expressament per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no són objecte de puntuació.
  
Els cursos de dispensa en un grau del requisit de titulació es puntuaran, si és procedent, com a cursos amb diploma d'assistència. No són puntuables si ja es van tindre en compte a efectes de requisit de titulació acadèmica per a promoció interna.
  
6. Premis, distincions i condecoracions.
  
Fins a un màxim de 10 punts.
  
Per estar en possessió de la placa col·lectiva al Mèrit Policial de la Generalitat Valenciana, 1 punt.
  
Per estar en possessió de la placa individual al Mèrit Policial de la Generalitat Valenciana, 3 punts.
  
Per estar en possessió de la medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'estes.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'estes.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascuna. Si la condecoració és concedida a títol col·lectiu la puntuació serà de 0,25 punts per a cadascuna.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascun.
  
7. Altres mèrits.
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, a més dels cursos inclosos en el Pla de Formació Contínua i uns altres acreditats degudament i no valorats en els apartats anteriors, tots apreciats lliurement pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial, es valoraran fins a un màxim de 0,75 punts per cadascuna.
  
8. Prova i entrevista personal.
  
Es realitzarà davant del tribunal qualificador i es valorarà fins a un màxim de 10 punts amb el contingut i puntuació que s'assenyala:
  
Coneixements del terme municipal, del carrer, servicis, institucions, organització i administració municipal i altres d'interés particular per a la població local de l'ajuntament convocant, s'acreditaran per mitjà de la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'esta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista per mitjà de la convocatòria corresponent i amb la menció expressa de les puntuacions aconseguides aquells aspirants la puntuació dels quals sumats els mèrits amb el màxim possible de l'entrevista aconseguisquen com a mínim 20 punts.
  
9. Legislació aplicable.
  
De forma supletòria serà d'aplicació el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local; Decret 117/1991, de 26 de juny, del Consell de la Generalitat Valenciana pel qual s'aprova, el barem general d'aplicació als concursos de mèrits per a la provisió de llocs de treball; i la Llei 6/1999, de 19 d'abril, de la Generalitat Valenciana, de Coordinació de Policies Locals de la Comunitat Valenciana.
  
La qual cosa es fa pública als efectes oportuns i perquè en prengueu coneixement.
  
Contra este acord, que posa fi a la via administrativa, es pot interposar recurs contenciós administratiu, davant l'òrgan jurisdiccional competent, en el termini de dos mesos comptats a partir de la data de notificació d'estes bases; sense perjuí que es puga exercir, si és procedent, qualsevol altre que es crega convenient.
  
De conformitat amb el que preveuen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa (i sense perjuí del que disposa la disposició transitòria primera, punt dos), l'òrgan jurisdiccional competent davant el qual s'ha d'interposar recurs contenciós administratiu és:
  
- El Jutjat Contenciós Administratiu d'Alacant: quan es tracte d'estes matèries: a) qüestions de personal, llevat que es referisquen al naixement o extinció de la relació de servici dels funcionaris públics de carrera; b) gestió, inspecció i recaptació dels tributs i la resta d'ingressos de dret públic regulats en la legislació de les hisendes locals; c) llicències d'edificació i ús del sòl i del subsòl, sempre que el seu pressupost no excedisca de 250 milions de pessetes, així com les d'obertura; d) declaració de ruïna i ordes d'execució d'obres de conservació, reforma i rehabilitació d'immobles; i e) sancions administratives, qualsevol que siga la seua naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana, en tots els altres casos.